tomron87/hebrew-wikipedia-sentences-corpus huggingface dataset:
שמירה של משקל בריא: נשים שסובלות מעודף משקל יכולות להיתקל בבעיות רפואיות, כמו למשל : לחץ דם גבוה וסכרת.
מצד שני, חוסר משקל אצל נשים יכול לגרום להולדת עובר שהוא מתחת למשקל הממוצע.
ניהול רפואי בעיות הקיימות מראש: להישאר במעקב רפואי במקרה ויש בעיות בריאותיות הקיימות מראש ולנסות לנהל אותן, למשל: לחץ דם וסכרת.
להימנע מאלכוהול וסמים במהלך ההיריון: הרופא צריך להיות חשוף לכל התרופות וכל החומרים הנכנסים שהאישה לוקחת במהלך ההיריון.
להימנע מהחשיפה לחומרים מזיקים, למשל עופרת וקרינות שיכולות להזיק לעובר.
נטילת ויטמינים באופן יומי (עם המלצת הרופא).
מולפולולה הוא הכפר הגדול בבוטסואנה.
הכפר הוא בירת מחוז קווננג שבדרום־מזרח המדינה.
אוכלוסיית המקום היא משבט הבקוונה (Bakwena) שהוא אחד משמונה השבטים הראשיים של בוטסואנה.
ראש השבט היה אחד משלושת ראשי השבטים שנסעו לבריטניה כדי לבקש את חסותה בתקופה הקולוניאלית.
מולפולולה, שהיא גם בירתו של השבט, נקראת על שם נהר באותו שם.
היא ממוקמת במרחק 50 ק"מ מבירת המדינה גאבורונה.
זהו אחד הכפרים המסורתיים הגדולים באפריקה; אוכלוסייתו מונה 67,598 נכון לשנת 2011. מולפולולה הוא השער לתרים את מדבר קלהארי.
בכפר פועל בית משפט מסורתי (Kgotla) ופועל בו בית החולים הסקוטי על שם ליווינגסטון, מהגדולים במדינה.
לפני שהגיעו לאזור והקימו את מולפולולה, הייתה בירתם של בני שבט הבקוונה נטסוונג (Ntsweng), אתר היסטורי הממוקם כמה ק"מ מדרום-מזרח למולפולולה.
האזור יושב לראשונה על ידי השבט ב-1864. הוא ננטש ב-1937 כאשר אולץ השבט לעבור למולפולולה על ידי השלטונות הקולוניאליים.
כיום ניתן לראות באתר שבו שכנה נטסוונג את חורבותיה.
במולפולולה פועלים מוסדות מבתי ספר יסודיים ועד לחינוך גבוה.
מוסדות החינוך הגבוה כוללים את הקולג' לחינוך ואת בית הספר לאחיות.
כמו כן פועלים במקום שמונה חטיבות ביניים, בית ספר תיכון אחד וארבעה בתי ספר פרטיים.
מום בית הרחם הוא סוג של מום באיברי הרבייה אצל האישה אשר נגרם כתוצאה מהתפתחות לא תקינה של הצינורות המולריאניים במהלך התפתחות העובר.
הסימפטומים נעים בין חוסר ווסת חודשי (אָמֵנוֹרֵאָה, בלועזית: Amenorrhea), בעיות פוריות, הפלות חוזרות וכאב, לבין תפקוד תקין בהתאם לאופי הפגיעה.
השכיחות של מום רחמי מוערך בכ 6.7% באוכלוסייה הכללית, מעט גבוה יותר (7.3%) באוכלוסייה הפוריה, והוא גבוה באופן משמעותי באוכלוסיית הנשים עם היסטוריה של הפלות חוזרות (16%).
הסיווג של האגודה האמריקאית לפוריות (עכשיו האגודה האמריקאית לרפואת הרבייה (ASRM)) מבדיל:
סוג I: תסמונת מאייר-רוקיטנסקי (היעדרות הרחם) - הרחם אינו קיים, אלא רק נרתיק בסיסי קיים או נעדר.
המטופלת עם תסמונת זו תהיה בעלת סימפטום אל-וסת ראשוני.
סוג II רחם חד-קרני (רחם חד-צדדי).
מום שנגרם עקב כישלון בהתפתחות אחד הצינורות המולריאנים.
מלבד הצורה הלא סימטרית של הרחם, קיימת רק חצוצרה אחת (באותו הצד).
במערכת ההדמיה לרחם יש "צורת בננה".
סוג IV: רחם דו-קרני (רחם עם שתי קרניים) - נוצר כאשר שני הצינורות המולריאנים מתלכדים רק בחלק העליון של הנרתיק, ולכן החלק התחתון של הרחם תקין, והחלק הגולגולתי מפוצל.
צורת הרחם היא "צורת לב".
סוג V: רחם עם מחיצה - שני הצינורות המולריאנים התמזגו, אך המחיצה ביניהם נשארה ופיצלה את המערכת לשני חלקים.
כאשר המחיצה שלמה, הנרתיק, צוואר הרחם, והרחם יכולים להיות מופרדים.
בדרך כלל המחיצה משפיעה רק על החלק הגולגולתי של הרחם.
התסמונת רחם עם מחיצה היא הנפוצה ביותר, ואחת הסיבות להפלות.
היא מאובחנת על ידי טכניקות צילומים רפואיים, אולטרסאונד או MRI.
שיטת ה-MRI מועדפת בשל יכולות מולטיפלנאריות, כמו כן, בשל היכולת להעריך את קווי הרחם, אזור התצטלבות, ושאר האנטומיה של האגן.
ההיסטרוסלפינגוגרפיה לא נחשבת ליעילה בשל חוסר היכולת של הטכניקה להעריך את קווי הרחם החיצוניים, ובלהבחין בין רחם דו-קרני לבין רחם עם מחיצה.
ניתן לתקן את מחיצת הרחם על ידי ניתוח היסטרוסקופיה.
סוג VI: רחם DES (דיאתילסטילבסטרול, באנגלית: Diethylstilbestrol).
לחלל הרחם יש "צורת T" כתוצאה מחשיפה עוברית לדיאתילסטילבסטרול.
וריאציה נוספת היא הרחם המקושת עם מחיצה קטנה שבו יש גומה קעורה בקרקעית הרחם בתוך החלל.
רחם ראשוני הוא שארית רחם שאינו קשור לצוואר רחם ולנרתיק ויכול להימצא בצד השני של רחם חד קרני.
כיוון שהנרתיק קשור במידה רבה מהצינוריות המולריאניות, אי מיזוג של שתי הצינוריות יכול להוביל להיווצרות של שכפול הנרתיק, וחוסר הקליטה של הקיר בין שתי הצינוריות ישאיר מחיצה, אשר מובילה היווצרות "נרתיק כפול".
מצב זה עשוי להוביל לרחם דידלפי או לרחם עם מחיצה.
משום שהמצב הוא פנימי ובדרך כלל ללא תסמינים, אישה יכולה להיות לא מודעת לכך שיש לה "נרתיק כפול".
במידת הצורך, ניתן לתקן את המחיצה באמצעות ניתוח, לעומת זאת, אין שום סיבה רפואית תקפה להליך כזה.
בנוסף לבדיקה הגופנית, הרופא זקוק לשיטות הדמיה כדי לקבוע את האופי של המום: בדיקת אולטרסאונד גינקולוגית, בדיקת MRI לאגן, או היסטרוסלפינגוגרפיה.
ההיסטרוסלפינגוגרפיה לא נחשבת כיעילה, בגלל חוסר היכולת של הטכניקה להעריך את הקווים החיצוניים של הרחם, ולהבחין בין רחם דו-קרני לבין רחם עם מחיצה.
בנוסף, ייתכן שיהיה צורך בלפרוסקופיה או היסטרוסקופיה.
אצל חלק מהחולות התפתחות הנרתיק עלולה להיות מושפעת.
התערבות כירורגית תלויה במידת הבעיה של הפרט.
בדרך כלל, כאשר מדובר ברחם דידלפי, ניתוח אינו מומלץ.
רחם עם מחיצה יכול להיות כרות בהליך אשפוז פשוט, המשלב לפרוסקופיה והיסטרוסקופיה.
הליך זה מקטין מאוד את שיעור ההפלה לנשים עם אנומליה זו.
מולרה אוגונדיפה , מוכרת גם כמולרה אוגונדיפה-לזלי (Omolara Ogundipe-Leslie), הייתה משוררת, מבקרת, עורכת, פמיניסטית ואקטיביסטית ניגרית.
נחשבת לאחת הסופרות החשובות ביותר בתחומי פמיניזם אפריקאי, לימודי מגדר ותאוריה ספרותית.
הייתה מבקרת חברתית ופעלה בעיקר לקידום פמיניזם בקרב נשים אפריקאיות בפרט ופמיניזם בכלל.
היא תרמה את היצירה "לא מסתובבת על ציר הזיקה" לאנתולוגיה של 1984, "אחות גלובלית": "אנתולוגיה של נשים בינלאומיות", בעריכת רובין מורגן.
היא הטביעה את המונח STIWA - שינוי חברתי באפריקה כולל נשים.
נולדה בלאגוס, ניגריה, למשפחה של אנשי חינוך ואנשי דת.
היא סיימה תואר ראשון באנגלית בהצטיינות והייתה האדם הניגרי הראשון שקיבל תואר ראשון באנגלית בהצטיינות מאוניברסיטת לונדון.
מאוחר יותר היא קיבלה דוקטורט בנרטולוגיה (התאוריה של נרטיב) מאוניברסיטת ליידן בהולנד, אחת האוניברסיטאות העתיקות ביותר באירופה.
היא לימדה אנגלית, כתיבה, ספרות השוואתית ומגדרית מנקודת המבט של לימודי התרבות ופיתוח באוניברסיטאות במספר יבשות.
מולרה אוגונדיפה הייתה פרופסור לאנגלית וטכניקה השוואתית באוניברסיטת פורט הארקורט, מדינת ריברס ניגריה.
אוגונדיפה הייתה בחוד החזית של הדינמיות התאורטית המתגלגלת בתוך הפמיניזם האפריקאי, הייתה לה הבנה תרבותית חזקה ומושרשת לגבי הדינמיקה ביחסים בין המינים בחברה היורו-קולוניאלית והקולוניאלית כציר לתאוריה.
היא טענה שנשים אפריקאיות מדוכאות יותר על רקע זהויותיהן המרובות, בחלקן זהויות שנהנות ממעמד והכרה.
היא מתחה ביקורת על מצוקתן של נשים אפריקניות, בשל השפעתם של מבנים קולוניאליים ונאו-קולוניאליים שהעמידו גברים אפריקאים בשיא הריבוד החברתי.
מצוקתם נובעת גם מהפנמת הפטריארכיה של נשים אפריקאיות עצמן.
עיקר פועלה היה סביב הבנת מורכבות הסטטוסים של נשים אפריקאיות בתרבויות שלהם לטובת מחקר נשים אפריקאיות.
מולרה אוגונדיפה הייתה חלק ממנהיגות של אקטיביזם פמיניסטי ומחקרי מגדר באפריקה מזה עשרות שנים.
היא הייתה מייסדת ומנהלת הקרן לחינוך ולמעקב בינלאומי שהוקדשה ללימוד נשים צעירות את הדוקטרינה ואת מעלותיהן של תאוריות פמיניסטיות ושוויון בין המינים.
היא התגוררה ועבדה במערב אפריקה, שם היא הקימה מרכזי כתיבה באוניברסיטאות, בנוסף לעבודתה על ספרות ומגדר, בתרומה למחויבותה לחינוך בין-דורי ולחונכות.
אוגונדיפה נפטרה בניגריה ב-18 ביוני 2019.
מולרה אוגונדיפה הייתה ממובילי מחקר הפמיניזם והמגדר באפריקה מאז סיום לימודיה בשנת 1963 מאוניברסיטת לונדון, היא כתבה עבור פרסומים אקדמיים וכלליים רבים ופרסמה ספרי אי-בדיוני וכן אוסף של שירה.
עבודתה נכללה באנתולוגיות של כתיבת נשים: היצירה שלה "לא מסתובבת על ציר המליות" היא באנתולוגיה של 1984. "אחיות גלובליות: אנתולוגיית הנשים הבין-לאומית", בעריכת רובין מורגן.
שירים שכתבה נכללו באנתולוגיית בנות אפריקה שנת 1992.
אוגונדיפה הייתה חוקרת, מבקרת, מחנכת ופעילה ניגרית, שהוכרה כאחת הסופרות הבולטות בתחום נשים ופמיניזם באפריקה.
בספרה "ליצור מחודש את עצמנו" היא הציעה פמיניזם אפריקאי אותו כינתה "סטיוואניזם" (ראשי תיבות: טרנספורמציה חברתית באפריקה שכוללת נשים).
כמו כן, פרסמה יצירות רבות של שירה וביקורת ספרותית שזכו לשבחים.
מוקדם יותר בקריירה שלה, הניחה אוגונדיפה כי סופרת פמיניסטית אמיתית נדרשת להבין או לתאר בצורה יעילה את נקודת המבט של האישה ונדרשת לדעת כיצד לספר את הסיפור על אישה.
היא האמינה כי גילוי מחדש של תפקיד הנשים במוסדות החברתיים והפוליטיים של ניגריה עשוי להיות הדרך הטובה ביותר להביא לשיפור החיים באותם מוסדות.
היא ידועה כסופרת שעבודותיה תיארו בצורה החיה ביותר את המורכבות של החיים האפריקאים.
"בנייתנו מחדש: נשים אפריקאיות ותמורות קריטיות", היא כתבה על הדילמה של הכתיבה בשפה המסורתית שלה והתנגדות הגברים לשוויון בין המינים.
הודות לחוויות הספרותיות הרבות ולכתבים רבים שפרסמה הקשורים למגדר, אוגונדיפה העניקה לפמיניסטיות אפריקניות את האפשרות לעסוק בשינויים משמעותיים בסוגיות הקשורות למין, למשפחה ולחברה שיכולים לקדם התפתחות לאומית ויבשתית.
שירים ופואטיקה מימים עברו (באנגלית), Sew the Old Days and Other Poems, 1985
נשים כאמניות בעל פה (באנגלית), (ed.) Women as Oral Artists, 1994
להתקדם מעבר לגבולות (באנגלית), (ed.
מולרורניס (שם מדעי: Mullerornis) הוא סוג של עוף גדול חסר יכולת תעופה ממשפחת האפיאורניים שהיה קרובם של האפיאורניס והוורומבי, הגדולים שבעופות מעולם.
סוג זה חי במדגסקר בעת האחרונה עד שנכחד בידי האדם בסביבות שנת 1,200 עד 1,000 שנים לפני זמננו, בעת הגעת המלגשים למדגסקר.
הוא נמצא בחפירות בדרום-מרכז מדגסקר וסווג ב-1894. משמעות השם של העוף הוא "עוף מולר" - ע"ש החוקר הצרפתי גאורג מולר (Georges Muller) שנרצח ב-1892 בידי שודדים מבני סקאלבה (Sakalava people).
המולרורניס היה קטן בהרבה מהאפיאורניס הגדול.
הוא דמה במראהו וגודלו ליען קטן או לאמו והגיע לגובה 2 מטרים ולמשקל של מעל 100 ק"ג.
ככל הנראה הוא יצא בעת חשיכה בדומה לקרובו הקיווי אך ייתכן שהיה פעיל בשעות בין ערביים עקב אונות הראייה המקוטנות שלו אשר מנע ממנו לראות היטב בלילה.
הוא היה יכול לרוץ במהירות בדומה ליען אך הדבר לא עזר לו נגד הציידים האנושיים שהגיעו למדגסקר.
מולצ'אט דומה היא להקת פוסט-פאנק בלאורסית ממינסק, שהוקמה בשנת 2017. סגנון הלהקה מושפע מאוד מרוק רוסי של שנות השמונים.
בשנת 2020 חתמה הלהקה בחברת התקליטים האמריקאית "Sacred Bones", שפרסמה מחדש את אלבומיה.
אלבומם השלישי "Monument" (רוסית: Монумент, תרגום ישיר: מונומט) יצא לאור ב-13 בנובמבר 2020.
על עטיפת האלבומים של הלהקה מוצגים מבנים בסגנון אדריכלות קומוניסטי- ברוטליסטי.
על עטיפת S krysh nashikh domov מוצג מלון ריוגיונג שבפיונגיאנג בתהליכי בנייה.
על עטיפת Etazhi מוצג בנין המזכיר את מלון "פנורמה ריזורט" שבסלובקיה.
על עטיפת Monument מוצג ה"מונומנט להקמת המפלגה" שבפיונגיאנג גם כן.
+כותרתפרטיםS krysh nashikh domovהוצאה לאור: 24 באפריל 2017
פורמט: CD, LP, CS, DLEtazhiהוצאה לאור: 7 בספטמבר 2018
פורמט: CD, LP, DLMonumentהוצאה לאור: 13 בנובמבר 2013
משפט דייוויד מולר נגד טיילור סוויפט () הוא תביעת הוצאת דיבה שהוגשה נגד סוויפט על ידי הדי.
בכתבו טען כי הזמרת השמיצה אותו על שתקף אותה מינית במפגש בין שניהם בשנת 2013. הנאשמת הוציאה תביעה נגדית נגד מולר בגין התקיפה המינית, בה דרשה תשלומי פיצויים בסך דולר אמריקני אחד בלבד.
המשפט נערך שבוע, בבית המשפט הפדרלי המחוזי בקולורדו.
בערב 14 באוגוסט 2017 חבר המושבעים פסק לטובת סוויפט.
מפאת מעמדה של סוויפט בזירה הבינלאומית כזמרת-יוצרת זוכת פרס גראמי, המשפט היה נתון לסיקורים רבים בכלי התקשורת השונים.
בהצהרה שפרסמה בעקבות המשפט, היא חשפה כי מטרת התביעה הנגדית הייתה לעודד קורבנות תקיפה מינית לפתוח במשפט או לפרסם את סיפוריהם.
באותה הצהרה התחייבה לתרום לארגונים המייסעים במימון עלויות משפטיות לנפגעות.
המשפט מקבל אזכור בווידאו קליפ של השיר "Look What You Made Me Do", בו הזמרת מחזיקה שטר של דולר אחד כשהיא מכוסה בתכשיטים.
ב-2 ביוני 2013, בעיצומו של "The Red Tour", סיבוב ההופעות השלישי של סוויפט, היא השתתפה במפגש מעריצים שאורגן על ידי רדיו KYGO, לפני אחת מהופעותיה בבול ארנה, דנוור, קולורדו.
באירוע נכחו עשרות מעריצים ועובדי תחנת הרדיו, שזכו להצטלם איתה.
כשהגיע תורם של דייוויד מולר וחברתו דאז, שאנון מלצ'ר, הושיט מולר את ידו מתחת לחצאיתה של סוויפט ונגע בישבנה לכאורה.
מיד לאחר המפגש ביניהם היא דיווחה זאת לאמה, למנהלת הסיור, לצלם ולחברי צוות האבטחה שלה.
צוות האבטחה ניגש אל הנאשם מאחורי הקלעים והפציר בו להודות במעשה ולהתלוות להם לתחנת המשטרה המקומית.
התקרית דווחה גם למנהלי תחנת הרדיו KYGO שפתחו בחקירה פרטית משלהם לגבי האירוע.
בספטמבר 2015 מולר תבע את סוויפט על לשון הרע, וטען כי מעולם לא נגע בסוויפט מתחת לחצאיתה.
בנוסף הוא טען כי כתוצאה מטענותיה הכוזבות הוא איבד את עבודתו שלא כדין, התדמית הציבורית שלו נהרסה והוא הורחק מכל הופעותיה הבאות של סוויפט.
בכתב התביעה הוא לא הכחיש את העובדה שסוויפט הייתה נתונה לתקיפה מינית, והאשים את חברת KYGO בטעות בזהות התוקף.
הוא שכר את פרנק בל כפרקליטו במשפט.
חודש אחר כך סוויפט הגישה לבית המשפט תביעה נגדית בגין התקיפה.
בכתבה היא ציינה כי היא יודעת לחלוטין את זהות התוקף.
היא ציינה גם את עברו של מולר כעובד בתחנת הרדיו, שכן במרוצת השנים פוטר ממנו פעמיים מפאת עבירות דומות.
היא הצהירה כי אם תזכה במשפט, הכספים יועברו למקלטי נשים ברחבי ארצות הברית ועמותות הממנות את העלויות המשפטיות של הנפגעות.
ב-26 ביולי 2016 הגישה הזמרת את התצהיר שלה לבית המשפט.
היא נענתה לבקשתו של מולר ולא הפיצה את תמונת המפגש ביניהם ברחבי האינטרנט.
אולם זו הודלפה מאוחר יותר בנובמבר אותה השנה על ידי הצהובון האינטרנט "TMZ".
ב-31 במאי 2017 פרסם השופט ויליאן מרטינז את שמות המושבעים שיחליטו על תוצאות המשפט.
חודשיים אחר כך, ב-19 ביולי 2017 הוטלו על מולר כמה סנקציות משפטיות על השמדת ראיות מרכזיות בפרשה.
כשהגיש את התצהיר שלו הוא דאג לערוך את קובצי האודיו מהריאיון למגזין Call.
למען חפותו טען כי הקבצים ניזוקו לאחר שנשפך על מחשבו האישי כוס קפה חם.
המשפט החל ביום שני, 7 באוגוסט 2017, עם נוכחותם של מולר, סוויפט וצוותיהם.
ביום זה נחקרו המושבעים הפוטנציאליים בנוגע לאובייקטיביות שלהם בתיק.
הם נשאלו סדרה של שאלות על הערצתם למוזיקה של סוויפט או של מולר, ועל נוכחותם בקונצרטים של סוויפט לאורך הקריירה שלה.
בנוסף, חוקרי בית המשפט שאלו את המושבעים האם במהלך חייהם הואשמו בהטרדה או במגע במישהו אחר ללא רשותו.
מתוך 60 מועמדים נבחרו שמונה לכהן בחבר המושבעים, שש נשים ושני גברים.
ביום למחרת, מסרו עורכי הדין של הצדדים במשפט את הצהרות הפתיחה שלהם.
דאגלס בלדרידג', עורך הדין של סוויפט, הצהיר כי באמצעות התביעה הנגדית שהוגשה מטעמה היא מעלה את המודעות לנפגעות מיניות לפתוח במשפט נגד בתוקף שלהן.
הוא מתאר את התקרית כהטרדה מינית במהלך עבודתה כזמרת.
בהמשך, בייב מקפרלנד, עורך דינו של מולר, טען לחפותו, וציין כי התקרית גרמה לפיטוריו מ"עבודת החלומות שלו".
הוא עלה על דוכן העדים מיד אחר כך, שם ציין כי ידו באה במגע עם צלעותיה.
ב-9 באוגוסט הוזמנה אמה של סוויפט למסור עדות מהאירוע כמי שנכחה במקום.
היא תיארה את תחושות הסלידה והאומללות שהציפו אותה מיד לאחר היוודעות המקרה.
למחרת עלתה סוויפט לדוכן ומסרה את תצהירה.
נאסר על אמה להיות נוכחת בבית המשפט באותו היום.
בימים הבאים עד למועד סיום המשפט עלו לדוכן העדים רבים מהנוכחים בתקרית כמו סטפני סימבק, צלמת התמונה, גרג דנט, שומר הראש של הזמרת, שאנון, בת-זוגו לשעבר של מולר וריאן קליש, נציג תחנת הרדיו.
ב-12 באוגוסט השופט מרטינז דחה את תביעתו של מולר בסך 3 מיליון דולר נגד סוויפט עקב מיעוט ראיות שהובאו לידי בית המשפט.
יומיים אחר כך חבר המושבעים קבע כי מולר נמצא אשם בדין התקיפה, והוא מחויב לשלם לתובעת דולר אחד בהתאם לכתב התביעה שלה.
במהלך השנתיים שקדמו למשפט כתבו כמה אתרי רכילות כתבות על האירוע, ועוררו עניין בשיח הציבורי.
כשפורסם כתב התביעה של סוויפט, הדורש ממולר פיצויים בסך דולר אחד בלבד, רבים פרסמו את הלצות על כך.
במהלך המשפט עובדי חברת "Craftsy" תלו פתקים על חלונות המקום.
בפתקים נכתבו מילים ושמות של שירים מהדיסקוגרפיה של סוויפט דוגמת "I Knew You Were Trouble", "Fearless" ו-"Shake It Off", במטרה לתמוך בה.
ב-14 באוגוסט 2018, שנה אחר ההכרעה בתיק, הקהל, שנכח בהופעה בטמפה ביי כחלק מ-"Reputation Stadium Tour", החזיק בידו שטר של דולר אחד כזכר לניצחון של המאבק הפמיניסטי במולר.
במהלך הופעה זו סוויפט נשאה נאום על תקיפות מיניות, והצהירה כי בכוונתה לתרום למוסדות הסוציאליים המטפלים בנפגעות.
בדצמבר 2017, סוויפט נבחרה כ"שובר/ת שתיקה" בגיליון איש השנה של מגזין טיים.
במסגרת הריאיון עמם, דיברה סוויפט על הצד שלה בסיפור, על התקיפה והמשפט, תוך פירוט איך ההרגשה להעיד.
בהמשך, נתנה עצות למעריצים שלה, במטרה לגרום להם להתלונן על מקרים דומים ולא לוותר.
היא גם חשפה שנכון לאותו התאריך עדיין לא שולם לה את הדולר הסמלי בו זכתה.
כמו כן, הצהירה סוויפט שבמהלך המשפט היה זה מספר הפעמים הרב ביותר שהמונח "ass", נאמר בבית המשפט הפדרלי של קולורדו.
באחת הסצנות בקליפ של "Look What You Made Me Do", נראית סוויפט שוכבת באמבטיה מלאת יהלומים כאזכור למשפט התקיפה המינית בו סוויפט זכתה בדולר.
בגיליון אפריל 2019 של Elle, סוויפט שוב דיברה על המשפט שלה.
בריאיון, ששמו היה "30 דברים שלמדתי לפני שמלאו לי 30", הביעה סוויפט את דעתה שהיא מאמינה בקורבנות במקרים של תקיפה מינית כשיעור ה-13 שלה.
היא ייחסה את הלקח הזה לניסיון שלה, בהסתמך על מה שהיא תיארה כסטיגמה שחשות נשים רבות כשהן מדברות על תקיפה.
בעקבות תוצאות המשפט, מולר נאבק במשך חודשים כדי למצוא עבודה ברדיו.
בתחילת 2018 הוא התקבל בסופו של דבר לעבודה ב-KIX-92.7 בהנחיית תוכנית בוקר במיסיסיפי, כשהוא מגיש בשם הבדוי סטונוול ג'קסון.
גרייס קת'לין אליזבת שו (נולדה ב-25 בספטמבר 1998), הידועה בשם הבמה מולראט (Mallrat), היא מוזיקאית, זמרת וראפרית אוסטרלית מבריזבן.
גרייס קת'לין אליזבת שו נולדה ב-25 בספטמבר 1998, בבריזבן, אוסטרליה.
היא למדה בבית ספר אסקוט סטייט בין השנים 2004–2010, ובקליפילד קולג' מ-2011 ועד 2015. שו החלה לכתוב מוזיקה כתלמידת תיכון, והוציאה מוזיקה לראשונה ב-2014.
השם 'Mallrat' נגזר מהשיר "Mallrats (La La La)" של להקת הפאנק האמריקאית The Orwells, משנת 2012. ב-23 ביולי 2015, הוציאה שו, תחת השם "מולראט", את סינגל הבכורה הרשמי שלה, "Suicide Blonde", שהופק על ידי טייגרילה.
מאוחר יותר, נכלל הסינגל במיני-אלבום הבכורה שלה, Uninvited, אותו הקליטה במהלך השנה האחרונה שלה בתיכון.
ב-2017, הופיעה מולראט בפסטיבל המוזיקה "Splendor in the Grass".
מאוחר יותר, היא חתמה בחברת התקליטים הקנדית Nettwerk Records וחברת התקליטים האוסטרלית Dew Process.
בתחילת 2017, ביצעה מולראט הופעות חימום בסיבוב ההופעות "Clowntown" של הצמד Peking Duk.
באוקטובר 2017, הוציאה מולראט את הסינגל "Better", ולאחריו בפברואר 2018 את "UFO" בהשתתפות הראפר האוסטרלי אולדיי, וביוני 2018 את "Groceries".
כל שלושת הסינגלים נכללו במיני-אלבום השני שלה, In the Sky, שיצא ביוני 2018. ב-2018–2019, ביצעה מולראט הופעות חימום ברחבי אירופה, כחלק מסיבוב ההופעות "Heard It In A Past Life" של הזמרת-יוצרת האמריקאית מאגי רוג'רס.
בינואר 2019, הכריזה מולראט על סיבוב הופעות משלה.
מאוחר יותר באותו החודש, הגיעו "Groceries" ו-"UFO" למקומות ה-7 וה-70, בהתאמה, במצעד 100 הסינגלים של טריפל ג'יי לשנת 2018.
באוגוסט 2019, הוציאה מולראט את "Charlie", הסינגל המוביל מתוך המיני-אלבום השלישי שלה, Driving Music, שיצא בספטמבר 2019. המיני-אלבום הגיע למקום ה-10 במצעד האוסטרלי.
ב-4 בפברואר 2022, הוציאה מולראט את "Your Love".
ב-2 במרץ 2022, הוציאה את השיר "Teeth", והכריזה על יציאתו של אלבום האולפן הראשון שלה, Butterfly Blue.
מולראט תיארה את ההשפעות המוזיקליות שלה כשילוב של להקות ואמנים, בהם נמנים גריימס, סקרילקס, סופי, קורטני ברנט, והשפעתה הבולטת ביותר, הראפר האוסטרלי אולדיי.
בכימיה, מולקולה קווית או מולקולה ליניארית מתארת את הגאומטריה מסביב לאטום מרכזי הקושר אליו שני אטומים אחרים (או ליגנדים) הממוקמים בזווית קשר של 180°.
מולקולות אורגניות ליניאריות, כגון אצטילן (HC≡CH), מתוארות לעיתים קרובות על ידי הבאה לידי הכלאת אורביטלי sp עבור מרכזי הפחמן שלהן.
לפי מודל VSEPR (מודל הדחייה בין זוגות האלקטרונים ברמות הערכיות), מולקולות יכולות לקבל צורה קווית אם יש בהן שני אטומים ושאין בהן או שיש בהן שלושה אלקטרונים בלתי קושרים (AX2 או AX2E3) בשיטת AXE.
עם המולקולות נייטרליות בעלות הצורה קווית מסוג AX2 נמנות בריליום פלואוריד , פחמן דו-חמצני ומימן ציאנידי.
המולקולה הקווית החשובה ביותר עם יותר משלושה אטומים היא אצטילן (H−C≡C−H), שבו כל אחד מאטומי הפחמן שלו נחשב לאטום מרכזי עם קשר יחיד למימן אחד וקשר משולש לאטום הפחמן השני.
אניונים קוויים כוללים למשל אזיד (N−3) ותיאוציאנט, וקטיונים קוויים כמו יון הניטרוניום.
גאומטריה קווית מתרחשת גם במולקולות מהצורה AX2E3, כדוגמת קסנון דו-חמצני (XeF2) ויון הטרי-יודיד (I3−) בו שני אטומי יוד מחוברים לאחד מרכזי.
כמתואר על ידי מודל VSEPR, חמשת זוגות האלקטרונים הערכיים על האטום המרכזי יוצרים גאומטריה מולקולרית של דו-פירמידה משולשת שבה שלושת הזוגות הלא-קושרים תופסים את המיקומים המשווניים הפחות צפופים ושני האטומים המחוברים תופסים את שני המקומות הציריים בשני הצדדים, ממוקמים בקצוות מנוגדים של ציר, ויוצרים מולקולה קווית.
מולקה (בקוריאנית: 몰카) הוא המונח הקוריאני למצלמות נסתרות או מצלמות ריגול מיניאטוריות המותקנות בחשאי ובאופן לא חוקי, לרוב על מנת ללכוד תמונות וסרטונים מציצניים.
מולקה הוא קיצור של המילה מולא-קמרה (בקוריאנית: 몰래카메라) שפירושה מצלמה נסתרת.
מקורו של המונח הוא משמה של תוכנית מתיחות טלוויזיונית קוריאנית ששודרה ממרץ 1991 ועד נובמבר 1992.
זה הפך את המונח לציון מתיחה ומצלמת ריגול בו זמנית.
בדרום קוריאה, מצלמות הריגול התרבו בשנות ה-2010 והן מותקנות לרוב בחורים קטנים או סדקים בקירות במקומות כמו שירותים ציבוריים ואכסניות.
התמונות והסרטונים המציצניים מועלים לאינטרנט ונמכרים בפלטפורמות השונות, כולל רשתות החברתיות וזאת ללא ידיעת או הסכמת המצולמים בהם.
ביוני 2021, ארגון משמר זכויות האדם (HRW) כינה את דרום קוריאה כמדינה מספר אחת בעולם בשימוש במצלמות ריגול למטרת פשעי מין דיגיטליים.
מומבהטון (Moombahton) הוא תת-ז'אנר של מוזיקת דאנס אלקטרונית, מוזיקת האוס ורגאטון, שהופיע לראשונה לאחר הופעתו של הדי ג'יי והמפיק המוזיקלי האמריקאי דייב נאדה בוושינגטון די.
ב-2009. נאדה טבע את השם כהלחם בסיסים של "מומבה" ("Moombah") ורגאטון (Reggaeton).
המאפיינים המזהים למוזיקת מומבהטון כוללים קו בסליין עבה ופרוס, מבנה דרמטי ופעימה דו-שלבית, עם מילוי מהיר של תופים.
חלק משירי המומבהטון כוללים סינתיסייזרי רייב וסמפול ראפ א-קפלה.
מבחינה מוזיקלית, מוזיקת מומבהטון מערבב את המקורות הקצביים של מוזיקת אלקטרו האוס או האוס, הקצב האיטי של מוזיקת רגאטון, בדרך כלל בין 100–110 פעימות לדקה, בליווי כלי הקשה מקפיצים המושפעים ממוזיקת רגאטון.
מועדון הכדורגל מומבאי סיטי (בהינדי: मुंबई सिटी एफसी) הוא מועדון כדורגל הודי מהעיר מומבאי, מהאראשטרה, המשחק כיום בליגת העל ההודית.
מומבאי סיטי הוקמה באוגוסט כחלק מהקמת הסופר ליג ההודי.
מאמנה הראשון של המועדון היה פיטר ריד.
בהמשך חתמו במועדון ניקולא אנלקה, פרדריק יונגברי ודייגו פורלאן.
ב-28 בנובמבר 2019 קבוצת סיטי פוטבול רכשה 65% מהמניות של המועדון.
בעונת זכה המועדון באליפות הראשונה שלו ועלתה לשלב הבתים של ליגת האלופות האסיאתית.
בעונת מונה דס בקינגהאם לאימון הקבוצה.
ב-11 באפריל 2022 ניצחה מומבאי 1-2 את אל-קווה אל-ג'וויה העיראקית שהיה גם הניצחון הראשון של קבוצה הודית בשלב הבתים של ליגת האלופות.
בסופו של דבר סיים במקום השני בקבוצה, והחמיץ בקושי את ההעפלה לסיבוב הבא.
ב-2022–23 ליגת העל ההודית, דס הוביל את מומבאי לרצף של 18 משחקים ללא הפסד, הארוך ביותר אי פעם בהיסטוריה של ליגת העל ההודית ובכך זכה במגן השני למומבאי תוך 3 שנים לאחר שעלתה בראש הליגה.
מולקולריות הוא מונח כימי המבטא את מספר המולקולות המשתתפות בתגובה אלמנטרית (חד-שלבית), אשר נקבע על ידי סכום המקדמים הסטוכיומטריים של המגיבים בתגובה האלמנטרית.
אפשר לסווג את התגובות לשלוש קבוצות בהתאם למספר המולקולות המשתתפות בתגובה: חד-מולקולרית, דו-מולקולרית ותלת-מולקולרית, כאשר תגובה תלת-מולקולרית נדירה יחסית .
הסדר הקינטי של כל תגובה או שלב תגובה אלמנטרי שווה למולקולריות שלו, ולכן ניתן לקבוע את משוואת הקצב של תגובה אלמנטרית על ידי בדיקה, מתוך המולקולריות.
תגובה מורכבת (רב-שלבית) מורכבת ממספר שלבים אלמנטריים ולכן הסדר הקינטי שלה אינו שווה בהכרח למספר המולקולות המעורבות.
מושג המולקולריות משמש רק לתיאור תגובות או שלבים אלמנטריים.
תגובה חד-מולקולרית כוללת שינוי בסידור אטומים שמקורם במולקולה יחידה, ליצירת מולקולה או מספר מולקולות חדשות.
תגובה מסוג זה מתוארת על-ידי המשוואה הבאה:A -> Pכאשר האות P מייצגת את התוצר או התוצרים המתקבלים.
כאשר תוצר התגובה הוא מולקולה יחידה, התגובה היא רבות תגובת איזומריזציה (אִזְמוּר)- תגובה בה משתנה המבנה המרחבי של מולקולת המגיב או אופן הקישור בין האטומים בה, אך ההרכב הכימי נשמר.
דוגמה לתגובה מסוג זה היא תגובת האזמור של ציקלופרופאן לפרופאן:
מהגדרתה של תגובת האזמור, נובע שהצורונים המשתתפים בה הם בהכרח מולקולריים.
עם זאת, תנאי זה אינו מחייב עבור תגובות שלהן תוצר יחיד.
דוגמה לכך היא דעיכה רדיואקטיבית של אטום יוד מעורער:
כאשר הוא האטום המעורער, הוא קבוע הקצב והביטוי הוא אנרגיית הפוטון שנפלטה כתוצאה מהדעיכה למצב היסוד ( קבוע פלאנק ו- תדירות הגל).תגובה בה מתקבלות מספר מולקולות תוצר היא תגובת דיסוציאציה (הִתְפָּרְדוּת).
בתגובה זו מולקולת המרכיב מתפרקת ליצירת מולקולות בעלות הרכב כימי פשוט יותר.
הפירוק הפוטוכימי של מולקולת חנקן דו-חמצני למולקולת חנקן חד-חמצני ואטום חמצן הוא דוגמה לתגובת דיסוציאציה:
עבור כל אחד מהמקרים, קצב התגובה או השלב האלמנטרי מתואר על ידי משוואת קצב מסדר ראשון:כאשר ריכוז צורון A מיוצג על-ידי [A], הזמן על-ידי t, וקבוע קצב התגובה על-ידי k.
כפי שניתן להסיק ממשוואת הקצב, קצב הפירוק של המולקולות מסוג A יחסי למספר המולקולות הזמינות.
אפשר להסביר תגובות חד-מולקולריות באמצעות מנגנון לינדמן-הינשלווד (Lindemann- Hinshelwood) (אנ') .
בתגובה דו-מולקולרית, שתי מולקולות מתנגשות ומחליפות אנרגיה, אטומים או קבוצות אטומים.
ניתן לתאר זאת במשוואה הבאה:A +B -> Pועבור שלב אלמנטרי נקבל קצב תגובה לפי:כאן, קצב התגובה הוא יחסי לקצב שבו המגיבים מתנגשים, והוא תלוי בריכוז שני המגיבים.
דוגמה לתגובה דו-מולקולרית היא התמרה נוקלאופילית מסוג של מתיל ברומיד על ידי יון הידרוקסיד:
תגובה תלת-מולקולרית בפאזה נוזלית או גזית כוללת שלושה מגיבים המתנגשים בו זמנית, עם כיוון מתאים ואנרגיה מספקת.
מאחר שההסתברות שתתרחש התנגשות מסוג זה היא נמוכה ביותר, תגובות אלמנטריות תלת-מולקולריות הן נדירות.
עם זאת, המונח "תגובה תלת-מולקולרית" משמש גם בהקשר לתגובות בהן משתתפים שלושה אלמנטים, מהסוג:כאשר M הוא גוף שלישי שנוכחותו נדרשת כדי שהתגובה תתנהל על פי חוק שימור אנרגיה והתנע.
לאחר ההתנגשות הדו-מולקולרית הראשונית של A ו-B, נוצר תוצר ביניים מעורר אנרגטית, שמתנגש בגוף M בתגובה דו-מולקולרית שנייה, ומעביר אליו את האנרגיה העודפת.
לדוגמה, בהידרוגציה עם זרז מתכת, מולקולת המימן מתפרק תחילה על פני הזרז לשני אטומי מימן והמימנים הללו הם שמגיבים עם חומר המוצא, שגם הוא נמצא על פני שטח הזרז.
תגובות בעלות מולקולריות גבוהה יותר אינן נצפות בשל הסתברות נמוכה מאוד לאינטראקציה בו זמנית בין ארבע מולקולות או יותר.
ההבדל בין מולקולריות לסדר התגובה
חשוב להבחין בין מולקולריות לסדר התגובה.
סדר התגובה הוא ערך אמפירי שנקבע באמצעות מדידת קצב התגובה, והוא סכום החזקות של ריכוזי הצורונים במשוואת הקצב.
לעומת זאת, המולקולריות נגזרת ממנגנון התגובה האלמנטרית ומשמשת רק בהקשר של תגובה אלמנטרית.
ניתן להדגים הבדל זה באמצעות הסינתזה של מימן ברומי ממימן וברום:H2 + Br2 -> 2HBrתגובה זו בעלת סטוכיומטריה פשוטה מאוד, אולם משוואת הקצב המתקבלת היא מורכבת יותר:על פי משוואת הקצב, התגובה היא מסדר ראשון ביחס למימן, אך מסדר בלתי מוגדר ביחס לברום.
כאשר הביטוי k'[HBr] יהיה קטן מספיק, כך שיהיה זניח ביחס ל-[Br2], אז סדר התגובה שיימדד יהיה (לכאורה) חצי ביחס לברום.
מאחר שמשוואת הקצב של תגובה זו היא מורכבת (ולא משקפת ישירות את הסטרויכיומטריה של התגובה), ניתן להסיק שהתגובה אינה אלמנטרית, אלא כוללת מספר שלבים אלמנטריים.
לפיכך, ניתן להגדיר את המולקולריות לכל שלב אלמנטרי בנפרד לפי מספר המולקולות המשתתפות בו (למשל, שלב דו-מולקולרי או תלת-מולקולרי), אך לא ניתן להגדיר "מולקולריות" עבור התגובה כולה.
דוגמה נוספת הממחישה את ההבדל בין סדר תגובה למולקולריות היא תגובת מהפך של סוכרוז ():C12H22O11 + H2O -> C6H12O6 + C6H12O6שקצבהּ מקיים:על פי המשוואה הכימית, ערך המולקולריות של התגובה הוא שתיים, מאחר שמגיבות בה שתי מולקולות.
כמו כן, נדמה על פי משוואת הקצב, שהתגובה היא מסדר שני, כלומר מסדר ראשון הן ביחס למים והן ביחס לסוכרוז.
עם זאת, ריכוז המים במערכת נותר קבוע, שכן הם משמשים גם כממס ונמצאים בכמות גדולה.
לפיכך, התגובה היא בפועל מסדר ראשון ביחס לסוכרוז בלבד.
במקרה זה, סדר התגובה שונה מהמולקולריות, על אף שהתגובה אלמנטרית.
מום כיארי ( / k i ˈɑːr i / kee-AR -ee; CM ) בנוירולוגיה, הוא פגם מבני במוח הקטן, המאופיין בתזוזה כלפי מטה של שקדי מוח אחד או שניהם דרך הפתח בבסיס הגולגולת נקב העורף הגדול (foramen magnum).
מום כיארי עלול לגרום לכאבי ראש, קשיי בליעה, הקאות, סחרחורת, כאבי צוואר, הליכה לא יציבה, קואורדינציה לקויה בין הידיים, קהות ועקצוץ בידיים וברגליים, ובעיות דיבור.
לעיתים רחוקות יותר, אנשים עלולים לחוות צלצולים או זמזומים באוזניים, חולשה, קצב לב איטי, קצב לב מהיר, עקמומיות של עמוד השדרה (עקמת) הקשורה לפגיעה בחוט השדרה, נשימה לא תקינה כמו בדום נשימה בשינה, ובמקרים חמורים, שיתוק.
כיארי עלול לעיתים להוביל להידרוצפלוס חסימתי, כתוצאה מחסימת זרימת נוזל השדרה (CSF).
זרימת נוזל השדרה נגרמת מהפרש פאזה בזרימה החוצה וזרימת הדם בכלי הדם של המוח.
המום נקרא על שם הפתולוג האוסטרי הנס כיארי.
מום של כיארי מסוג II ידוע גם כמום ארנולד-כיארי על שם כיארי והפתולוג הגרמני יוליוס ארנולד.
הממצאים נובעים מתפקוד לקוי של גזע המוח ועצבי הגולגולת התחתונים.
סביר פחות שהופעת התסמינים תופיע בבגרות אצל רוב החולים.
ילדים צעירים יותר בדרך כלל מציגים תסמינים קליניים בצורה שונה באופן מהותי מילדים גדולים יותר.
ילדים צעירים יותר נוטים יותר לחוות ניוון נוירולוגי מהיר יותר עם תפקוד לקוי עמוק של גזע המוח במשך מספר ימים.
כאב ראש הוא התסמין השכיח ביותר אצל אנשים עם מום כיארי מסוג 1 (שבו רק השקדים הצרבלריים יורדים מתחת לפורמן מגנום).
כאב ראש זה בדרך כלל ממוקם בעורף או מתחת לעורף (אך עשוי להופיע גם באזורים אחרים בגולגולת), הוא בדרך כלל עמום או פועם ומקושר באופן אופייני לתמרוני ולסלבה (כגון נשימה, שיעול, עיטוש, התכופפות או נשיפה חזקה כנגד נתיב אוויר סגור).
בהתחשב בכך שכאב ראש הוא אחד התסמינים הנפוצים ביותר, הרי שכאב ראש מתח הוא גם סימן חוזר נפוץ לפני האבחון.
תסמינים שעשויים לנבוע ממומי כיארי כוללים:
ציאנוזה: שינוי צבע כחלחל של העור בזמן האכלה.
כאבי ראש המחמירים כתוצאה מתמרוני ולסלבה
סימן לרמיט (תחושה חשמלית שעוברת במורד הגב אל הגפיים)
ניסטגמוס (תנועות עיניים לא סדירות; בדרך כלל, מה שנקרא "ניסטגמוס למטה")
במקרים חמורים עלולים לפתח את כל התסמינים והסימנים של שיתוק בולברי
שיתוק כתוצאה מלחץ בצומת הצוואר-מדולרי עשוי להתקדם בצורה שנקראת "עם כיוון השעון", ולשפיע על הזרוע הימנית, אחר כך על רגל ימין, אחר כך על רגל שמאל ולבסוף על הזרוע השמאלית; או בכיוון ההפוך.
בצקת ראש עצב הראייה (פפילדמה) בבדיקה פונדוסקופית עקב לחץ תוך-גולגולתי מוגבר
דיסאוטונומיה: טכיקרדיה (קצב לב מהיר), סינקופה (עילפון), פולידיפסיה (צמא קיצוני), עייפות כרונית
דום נשימה: הפסקה פתאומית של נשימה, בדרך כלל במהלך שינה.
אופיסטוטונוס: עווית של הראש הגורמת לראש להתקשת לאחור.
שכיח יותר אצל תינוקות מאשר אצל מבוגרים.
חסימת זרימת נוזל השדרה (CSF) עלולה גם לגרום להיווצרות סירינקס, מה שמוביל בסופו של דבר לסירינגומיאליה.
תסמינים של חוט השדרה המרכזי כגון חולשת ידיים, אובדן תחושתי דיסוציאטיבי, ובמקרים חמורים, שיתוק עלולים להתרחש.
סירינגומיאליה היא לרוב הפרעה ניוונית כרונית מתקדמת המאופיינת בציסטה מלאה בנוזל הממוקמת בחוט השדרה.
עם זאת, ייתכנו גם מקרים בהם הסירינקס, מבחינת גודל והיקף התסמינים, נשאר יציב לאורך כל החיים.
תסמיני סירינגומיאליה כוללים כאב, חולשה, קהות חושים ונוקשות בגב, בכתפיים, בזרועות או ברגליים.
תסמינים אחרים כוללים כאבי ראש, חוסר יכולת להרגיש שינויים בטמפרטורה, הזעה, תפקוד מיני לקוי ואובדן שליטה על המעיים ושלפוחית השתן.
זה נראה בדרך כלל באזור צוואר הרחם אך יכול להתרחב למדולה המוארכת והגבעול, או שזה יכול להגיע כלפי מטה לחלקי בית החזה או המותני.
סירינגומיאליה קשורה לעיתים קרובות למום כיארי מסוג I ונראית בדרך כלל בין רמות C-4 ו-C-6. ההתפתחות המדויקת של סירינגומיאליה אינה ידועה, אך תיאוריות רבות מצביעות על כך שפריצת שקדים במומים כיארי מסוג I גורמת ל"פקק" להיווצר, שאינו מאפשר יציאה של נוזל שדרתי וסתמי מהמוח לתעלת השדרה.
סירינגומיאליה קיימת ב-25% מהחולים עם מומי כיארי מסוג I.
המנגנון הפתופיזיולוגי הנפוץ ביותר שבאמצעותו מתרחשים מומים של כיארי מסוג I נובע מגומה אחורית קטנה מולדת.
מנגנונים פתופיזיולוגיים אחרים כוללים לחץ תוך-גולגולתי מוגבר מעל הפורמן מגנום, הגורם ללחץ כלפי מטה כנגד המוח הקטן, ובכך גורם לשקדים הצרבלריים לתזוזה מתחת לפורמן מגנום.
סיבות כאלה כוללות הידרוצפלוס (הצטברות של נוזל שדרתי [CSF] סביב המוח), נגעים תופסים מקום במוח כגון גידולים, המטומות תת-דורליות או הצטברות נוזלים תת-דורליות אחרות, ציסטות ארכנואידיות, קרניוסינוסטוזיס (סגירה מוקדמת של תפרי הגולגולת) (במיוחד של תפר הלמבדואיד), היפרוסטוזיס (צמיחה מוגזמת של עצם) (כגון דיספלזיה קרניומטאפיזיאלית, אוסטאופטרוזיס ).
מנגנון פתופיזיולוגי נוסף שבו נוצרים מומי כיארי הוא על ידי לחץ שלילי או כוח משיכה מתחת לפורמן מגנום, אשר מושך את המוח, וגורם לשקדים הצרבלריים להפריע מעבר לפורמן מגנום.
הגורמים ללחץ שלילי או משיכה זה כוללים חוט שדרה קשור או פילום טרמינל מתוח יתר על המידה, דליפת נוזל מוחי שדרתי היוצרת לחץ שלילי סביב חוט השדרה כאשר הנוזל המקיף את חוט השדרה דולף החוצה, או פיסטולה ורידית ב-CSF, שבה ה-CSF דולף לווריד סמוך.
פגיעה מוחית טראומטית עלולה לגרום למום כיארי נרכש מאוחר, אך הפתופיזיולוגיה של מום זה אינה ידועה.
זאת בשל העובדה שהמצב יכול להימשך ללא תסמינים במשך שנים, והאבחון מתבצע לעיתים קרובות באמצעות בדיקות למגוון תסמינים.
בנוסף, אקטופיה עשויה להיות נוכחת אך ללא תסמינים עד שפגיעת צליפת שוט גורמת לה להפוך לסימפטומטית.
מצבים אחרים הקשורים למומי כיארי כוללים רככת עמידה לוויטמין D מסוג X, ונוירופיברומטוזיס מסוג I.
מום כיארי נרכש יכול גם להתפתח לאחר החדרת שנט, במיוחד שנט לומבו־פריטוניאלי (LP shunt), עקב מפל לחצים הגורם לשקדים המוחונים להישמט כלפי מטה.
סיבוך זה עשוי להיות סימפטומטי או א־סימפטומטי, והטיפול בו מתבצע באמצעות ניהול השנט לרוב על ידי המרה לשנט ונטיקולו־פריטוניאלי (VP shunt) או באמצעות דקומפרסיה של הפוסה האחורית.
האבחון מתבצע באמצעות שילוב של היסטוריה רפואית של המטופל, בדיקה נוירולוגית והדמיה רפואית.
דימות תהודה מגנטית (MRI) נחשב לשיטת ההדמיה המועדפת למום כיארי.
ה-MRI מדמיין רקמות עצביות כגון שקדי המוח הקטן וחוט השדרה, כמו גם עצם ורקמות רכות אחרות.
CT ומיאלוגרפיה של CT הן אפשרויות נוספות והיו בשימוש לפני הופעת ה-MRI.
עם זאת, הרזולוציה של שיטות מבוססות CT אינה מאפיינת גם סירינגומיאליה ואנומליות עצביות אחרות.
על פי המוסכמה, מיקום השקדים הצרבלריים נמדד ביחס לקו הבסיס-אופיסיון, באמצעות תמונות MRI סגיטליות של T1 או תמונות CT סגיטליות.
מחקר אחד הראה הבדל קטן במיקום השקדים הצרבלריים בין MRI שכיבה סטנדרטי לבין MRI זקוף עבור חולים ללא היסטוריה של פגיעת צליפת שוט.
בדיקה נוירורדיולוגית משמשת לשלילת כל מצב תוך-גולגולתי שיכול להיות אחראי לפריצת שקדים תחילה.
אבחון נוירורדיולוגי מעריך את חומרת הצפיפות של המבנים העצביים בתוך גומת הגולגולת האחורית ואת הלחץ שלהם כנגד הפורמן מגנום.
כיארי 1.5 הוא מונח המשמש כאשר קיים פריצת גזע המוח והשקדים דרך הפורמן מגנום.
ניתן לאבחן מום כיארי II לפני הלידה, באמצעות אולטרה סאונד.
בסוף המאה ה-19, הפתולוג האוסטרי הנס כיארי תיאר אנומליות לכאורה קשורות במוח האחורי, המכונות מומי כיארי I, II ו-III.
מאוחר יותר, חוקרים אחרים הוסיפו מום רביעי (כיארי IV).
סולם החומרה מדורג I-IV, כאשר IV הוא החמור ביותר.
סוגים III ו-IV הם נדירים מאוד.
מאז התיאורים המקוריים של ד"ר כיארי, כיארי 0, 1.5, 3.5 ו-5 תוארו בספרות הרפואית.
סוגתיאורתסמינים קליניים0מתאפיין בתסמינים דומים לסוג I, אך ללא שקיעה של השקדים עצמם.
במקום זאת קיימת צפיפות באזור החיבור בין גזע המוח לחוט השדרה, ולעיתים מופיעה גם סירינגומיאליה (חלל נוזלי בתוך חוט השדרה).כאבי גב, כאבי רגליים, קהות/חולשה בידייםIזהו הסוג הנפוץ ביותר.
במצב זה השקדים של המוחון נדחפים מטה דרך הפורמן מגנום (פתח בבסיס הגולגולת) ונכנסים לתוך תעלת השדרה, שם הם לוחצים על החלק העליון של חוט השדרהכאב ראש, כאבי צוואר, הליכה לא יציבה בדרך כלל במהלך הילדות.1.5גרסה מתקדמת יותר של סוג I.
בנוסף לשקיעת השקדים, גם החלק התחתון של גזע המוח והחדר הרביעי נדחפים מתחת לפורמן מגנום.כאב ראש וצוואר, בדומה ל-כיארי IIIמופיע בילדים עם מום מולד בעמוד השדרה הנקרא מיאלומנינגוצלה (סוג של ספינה ביפידה).
במצב זה המוחון, גזע המוח והחדר הרביעי שוקעים דרך הפורמן מגנום.
לרוב מתלווה לכך הידרוצפלוס (הצטברות נוזלים במוח) שמצריך ניתוח.שיתוק מתחת לפגם ביפידה של השדרה.IIIנדיר וחמור מאוד.
רקמות מוחיות בולטות מחוץ לגולגולת בתוך שק באזור העורף (אנצפלוצלה).
מצב זה גורם לבעיות נוירולוגיות קשות ולעיתים למוות.ליקויים נוירולוגיים רבים3.5בשנת 1894 תיאר הרופא והפתולוג האיטלקי ג'וזפה מוסקטלו מקרה יוצא דופן:
מוסקטלו תיאר מום נדיר ביותר שבו רקמת מוח פרצה החוצה באזור העורף-צוואר, ובאופן חריג יצרה חיבור עד מערכת העיכול, הקיבה.
זהו מקרה יחיד בספרות הרפואית, שממשיך לעורר עניין ומחלוקת בקרב נוירוכירורגים ואמבריולוגים.לא תואם לחיים.IVנדיר אף יותר.
מתרחש כאשר המוחון אינו מתפתח בצורה מלאה במהלך ההיריון.
גם כאן מדובר במום קשה מאוד עם השלכות נוירולוגיות חמורות ולעיתים קטלניותלא תואם לחיים.Vמדובר במום נדיר ביותר שבו המוחון אינו מתפתח כלל, והאונה העורפית נדחפת מטה דרך הפורמן מגנום.
קיימת מחלוקת בקרב נוירוכירורגים האם זהו סוג עצמאי של מום כיארי או וריאנט קיצוני של סוג II.
מצבים אחרים שלעיתים קשורים באופן סיבתי למום כיארי כוללים הידרוצפלוס, סירינגומיאליה, עקמומיות בעמוד השדרה, תסמונת חוט השדרה הקשור, והפרעות ברקמת החיבור כגון תסמונת אהלרס-דנלוס ותסמונת מרפן.
מום כיארי הוא המונח הנפוץ ביותר לקבוצת מצבים זו.
השימוש במונח "מום ארנולד-כיארי" ירד מעט משימוש עם הזמן, אף על פי שהוא מתייחס למום מסוג II.
מקורות עכשוויים משתמשים ב"מום כיארי" כדי לתאר את ארבעת הסוגים הספציפיים שלו, תוך שמירת המונח "ארנולד-כיארי" לסוג II בלבד.
מקורות מסוימים עדיין משתמשים ב"ארנולד-כיארי" עבור כל ארבעת הסוגים.
מום כיארי מסוג 1 מופיע במהלך התפתחות הגולגולת והמוח, לרוב ללא תסמינים עד גיל הילדות המאוחר או בגרות.
לעומת זאת, הצורות הפדיאטריות כוללות סוג 2 וסוג 3, הקיימים מלידה, מה שהופך אותם למצבים מולדים.
אין לבלבל בין מום כיארי או מום ארנולד כיארי לבין תסמונת באד-כיארי, מצב כבדי הנקרא גם על שם הנס כיארי.
במום פסאודו-כיארי, דליפת נוזל שדרתי (CSF) עלולה לגרום לתזוזה של השקדים הצרבלריים ותסמינים דומים המספיקים לטעות ולחשוב שהם מום כיארי I.
אף על פי שאין תרופה, הטיפולים למום כיארי כוללים ניתוח וניהול תסמינים.
הטיפול מכוון להופעת תסמינים קליניים ולא לממצאים רדיולוגיים.
נוכחות של סירינקס ידועה כגורמת לסימנים ותסמינים ספציפיים הנעים בין תחושות דיסאסתטיות ועד דיסוציאציה אלגותרמית ועד ספסטיות ופרזיס.
אלו הן אינדיקציות חשובות לכך שיש צורך בניתוח דקומפרסי עבור חולים עם מום כיארי מסוג II.
לחולים מסוג II יש נזק חמור לגזע המוח ותגובה נוירולוגית הולכת ופוחתת.
מום כיארי עשוי להשפיע במגוון תחומים.
לכן, ההערכה והטיפול במרכזים ייעודיים לכיארי מתבצעים בגישה רב-תחומית, הכוללת צוות מומחים מתחומים שונים: נוירוכירורגיה, נוירולוגיה, רדיולוגיה, תזונה, טיפול בכאב, רפואת כאבי ראש, קלינאיות תקשורת, נוירו־אופטלמולוגיה, אף-אוזן-גרון, רפואת שינה, ריפוי בעיסוק, נוירופסיכולוגיה וגנטיקה.
ניתוח דקומפרסיה כרוך בהסרת הלמינה של חוליית הצוואר הראשונה ולעיתים השנייה או השלישית וחלק מעצם העורף של הגולגולת כדי להקל על הלחץ.
ניתן להגביר את זרימת נוזל השדרה באמצעות שאנט.
הניתוח עשוי לכלול פתיחת הדורה מאטר כדי לאפשר דקומפרסיה של המוח.
ניתן להחיל שתל דוראלי כדי לכסות את הגומה האחורית המורחבת.
אצל אלו עם מומי כיארי מסוג I (במיוחד אלו עם סירינקס), כריתת עצם עם דוראפלסטיה (בהשוואה לכריתת עצם ללא דוראפלסטיה) קשורה להקלה גדולה יותר בתסמינים ובעלת שיעור גבוה יותר של הפוגה סימפטומטית, וצורך נמוך יותר בניתוח חוזר.
עם זאת, כריתת עצם עם דוראפלסטיה נקשרה גם לשיעור גבוה יותר של סיבוכים כירורגיים.
ייתכן שיהיה צורך בניתוח חוזר בעד 6.8% מהחולים, וסיבות אפשריות לניתוח חוזר כוללות דקומפרסיה לא שלמה וצלקות דוראליות.
סיבוכים נוספים אפשריים בתיקון כירורגי של מומי כיארי מסוג I כוללים דלקת קרום המוח אספטית עקב גירוי משתלי הדורה, הנראית ב-32% מהמקרים.
שיעורי דלקת קרום המוח האספטית נמוכים יותר עם אלוגרפטים או אוטוגרפטים של הדורה בהשוואה לשתלים בקר או סינתטיים.
סיבוך נוסף כולל דליפת נוזל שדרתי (CSF), שעשויה להתרחש עד ב-21% מהאנשים לאחר הניתוח.
מספר קטן של מנתחים נוירולוגיים מאמינים כי ניתוק חוט השדרה כגישה חלופית מקל על הלחץ של המוח כנגד פתח הגולגולת (פורמן מגנום), ובכך מבטל את הצורך בניתוח דקומפרסיה והטראומה הנלווית.
עם זאת, גישה זו מתועדת פחות בספרות הרפואית, עם דיווחים על קומץ חולים בלבד.
גם ניתוח עמוד השדרה האלטרנטיבי אינו נטול סיכונים.
סיבוכים של ניתוח דקומפרסיה יכולים להיווצר.
אלה כוללים דימום, נזק למבנים במוח ובתעלת השדרה, דלקת קרום המוח, פיסטולות ב-CSF, חוסר יציבות עורפית-צווארית ופסאודו -מנינגוצלה.
סיבוכים נדירים לאחר הניתוח כוללים הידרוצפלוס ודחיסה של גזע המוח עקב רטרופלקסיה של האודונטואיד.
כמו כן, קרדיו-וסקולרי מורחב שנוצר עקב פתיחה רחבה ודורופלסטיה גדולה יכול לגרום ל"צניחה" של הצרבלום.
סיבוך זה צריך להיות מתוקן על ידי ניתוח קרניופלסטיה.
במקרים מסוימים, דחיסה בלתי ניתנת לצמצום של גזע המוח מתרחשת מלפנים (קדמית או גחונית), וכתוצאה מכך גומת עצם אחורית קטנה יותר ומום כיארי נלווה.
במקרים אלה, נדרשת דקומפרסיה קדמית.
הגישה הנפוצה ביותר היא ניתוח דרך הפה (טרנסאורלי) כדי להסיר את העצם הדוחסת את גזע המוח, בדרך כלל האודונטואיד.
פעולה זו גורמת לדקומפרסיה של גזע המוח ולכן נותנת יותר מקום למוח הקטן, ובכך משחררת את מום כיארי.
ד"ר ארנולד מנזס הוא הנוירוכירורג שיזם גישה זו בשנות ה-70 באוניברסיטת איווה.
בין השנים 1984 ו-2008 (עידן הדמיית ה-MR), 298 חולים עם דחיסה בלתי ניתנת לצמצום של גזע המוח ומום כיארי מסוג I עברו גישה טרנסאורלית לדקומפרסיה צווארית-מדולרית גחונית באוניברסיטת איווה.
התוצאות היו מצוינות, וכתוצאה מכך שיפור בתפקוד גזע המוח ופתרון מום כיארי ברוב החולים.
בעבר הוערך כי שכיחות מום כיארי I מולד היא בטווח של אחד לכל 1,000 לידות, אך סביר להניח שהוא גבוה בהרבה.
נשים נוטות פי שלושה יותר מגברים לסבול ממום כיארי מולד.
מומים מסוג II שכיחים יותר בקרב אנשים ממוצא קלטי.
מחקר שנעשה באמצעות MRI זקוף מצא אקטופיה של שקדים צרבלריים ב-23% מהמבוגרים עם כאב ראש כתוצאה מטראומת ראש בתאונת דרכים.
MRI זקוף היה רגיש יותר מפי שניים מ-MRI סטנדרטי, ככל הנראה משום שכוח המשיכה משפיע על מיקום המוח הקטן.
מקרים של מום כיארי מולד עשויים להיות מוסברים על ידי גורמים אבולוציוניים וגנטיים.
בדרך כלל, מוח של תינוק שוקל כ-400 גרם בלידה ומשולש ל-1,100–1,400 גרם עד גיל 11. במקביל, נפח הגולגולת משלש את עצמו מ-500 סמ"ק עד 1,500 סמ"ק כדי להתאים את עצמו למוח הגדל.
במהלך האבולוציה האנושית, הגולגולת עברה שינויים רבים כדי להתאים את עצמה למוח הגדל.
השינויים האבולוציוניים כללו עלייה בגודל ובצורה של הגולגולת, ירידה בזווית הבסיס ואורך גולגולתי בסיסי.
שינויים אלה הביאו להפחתה משמעותית של גודל הגומה האחורית בבני אדם מודרניים.
אצל מבוגרים רגילים, הגומה האחורית מהווה 27% מכלל החלל התוך-גולגולתי, בעוד שאצל מבוגרים עם כיארי סוג I, היא מהווה רק 21%.
neanderthalensis היו גולגולות פלטיספליות (שטוחות).
מקרים מסוימים של כיארי קשורים לפלטיבאזיה (השטחה של בסיס הגולגולת).
1883: קללנד היה הראשון שתיאר את המום כיארי II או ארנולד-כיארי בדיווחו על ילד עם ספינה ביפידה, הידרוצפלוס ושינויים אנטומיים במוח הקטן ובגזע המוח.
1891: הנס כיארי, פתולוג וינאי, תיאר מקרה של נערה בת 17 עם התארכות השקדים לבליטות בצורת חרוט המלוות את לשד השדרה ודחוסות לתוך תעלת השדרה.
1907: שוואלבה וגרדיג, תלמידיו של הפתולוג הגרמני יוליוס ארנולד, תיארו ארבעה מקרים של מנינגומיאלוצלה ושינויים בגזע המוח ובמוח הקטן, ונתנו את השם "ארנולד-כיארי" למומים אלה.
1932: ואן הוונינגה גרפטדייק היה הראשון לדווח על טיפול כירורגי במומי כיארי.
כל החולים מתו מסיבוכים ניתוחיים או לאחר הניתוח.
1935: ראסל ודונלד הציעו כי שחרור לחץ של חוט השדרה בפתח המוח עשוי להקל על זרימת הדם ב-CSF.
1940: גוסטפסון ואולדברג אבחנו מום כיארי עם סירינגומיאליה.
1974: בלוך ועמיתיו תיארו את מיקום השקדים כמסווג בין 7 מ"מ ו-8 מ"מ מתחת למוח הקטן.
1985: אבולז השתמש ב-MRI לגילוי הארכה
התופעה הובאה למיינסטרים בסדרה CSI זירת הפשע (בשמה המלא באנגלית: CSI: Crime Scene Investigation) בפרק "Internal Combustion" של העונה העשירית ב-4 בפברואר 2010.
אנשים מפורסמים בעלי מום כיארי
רוזאן קאש – זמרת-יוצרת אמריקאית; בתו של ג'וני קאש.
ג'וליה קלאקי – מתחרה אמריקאית במזחלת עבור נבחרת ארצות הברית באולימפיאדת החורף בוונקובר 2010
ג'ואנה דייוויד – שחקנית טלוויזיה ותיאטרון בריטית
ג'יי.בי הולמס – שחקן גולף מקצועי אמריקאי
מריסה אירווין – דוגמנית אופנה אמריקאית עם כיארי משני לתסמונת אהלרס-דנלוס.
בובי ג'ונס – שחקן גולף מהיכל התהילה של הגולף העולמי של ארצות הברית ומייסד מועדון הגולף הלאומי של אוגוסטה
אליסה סילי – מדליית זהב אמריקאית במשחקים הפראלימפיים בקיץ 2016 בטריאתלון
ליאה שפירו – מתופפת אמריקאית בלהקה Black Rebel Motorcycle Club
מישל סטילוול – נהגת בכיסאות גלגלים ופוליטיקאית קנדית
Rachid Taha – זמר אלג'יראי
סייבר נוריס – סקייטבורד וגולש גולשים אוסטרלי
מומְיה היא גווייה משומרת של אדם או בעל חיים.
המומיות הנודעות ביותר הן אלו שנחנטו במטרה לשמרן, בייחוד במצרים העתיקה.
בסין נתגלו גוויות משומרות בתאי ארז שקועים, ארוזים בצמחי מרפא.
מומיות נוצרו, כמו כן, באופנים טבעיים.
אצי איש הקרח, לדוגמה, השתמר עקב תנאי קור.
המושג לקוח מהמילה הערבית "מוּמִיַא" (مُومِيَا) – אספלט.
בעבר נחשב האספלט כמרכיב חיוני בתהליך חניטת המומיה, בעיקר עקב העור השחור שאפיין את הגוויות, אולם כיום נדחתה פרשנות זו.
הצעה אחרת למקור השם היא במילה המצרית "מוּמ", שמשמעותה שעווה.
שלא כמו האספלט, דונג דבורים היה בשימוש רב בחניטה המצרית.
מומיות שמורות היטב הן אלה של הפרעונים וקרוביהם, מומיות אלו נחבשו בתשומת לב רבה יותר והיו מוגנות יותר.
המומיות ששרדו נותנות לנו את האפשרות להביט לתוך העבר ולדעת על המצרִים העתיקים ועל זמנם.
שלוש מהמומיות הידועות ביותר הן של תות ענח' אמון, סתי ורעמסס השני.
מומיה שהשתמרה באופן יוצא דופן היא שין ג'ווי שנתגלתה בחבל דאי שבסין.
העור שלה עדיין גמיש וניתן לראות את סימני התכריכים.
להבדיל מן המומיות של הפרעונים, כל האיברים הפנימיים נותרו במקומם במצב טוב.
העתיקות שבגוויות מצרים העתיקה לא עברו את תהליך הממיפיקציה המורכב, שאפיין את השושלת הראשונה.
המתים נקברו בארון מתים עשוי קנה, ונקברו בחול.
החול הלוהט יבש במהרה את גופות המתים ומנע את ריקבון הגופה.
אחר זמן מה, מנגד, החלו המצרים לקבור את מתיהם בארונות עץ, וכדי למנוע את ריקבון הגופה החלו לחנוט את גופות המתים.
המומיה הקדומה ביותר מתוארכת למאה ה-34 לפנה"ס, אף על פי שאינה מומיה במובן המלא.
הגויה מוצגת במוזיאון הבריטי, וזכתה לכינוי "ג'ינג'ר", בגלל שיערה האדום.
אולי נקברה גופתו, כדי למנוע את אכילתה בידי תנים.
תנאי המדבר החמים יבשו את הגופה, ומנעו מרקמות השריר להירקב.
ג'ינג'ר נקבר עם מספר כלי חרס, שהכילו את מזונו בדרכו לעולם הבא.
לא קיים תיעוד של מנהגים דתיים מהתקופה הזאת, ואין לדעת אם הייתה זאת כוונת המצרים לשמר את גופת המתים.
אך בימי השושלת הראשונה כבר ניתן להבחין ברצון מובהק לשמר את הגופות.
בימי הממלכה התיכונה, מ-2055 לפנה"ס עד 1650 לפנה"ס, החונטים הוסיפו שלבים לתהליך.
בשלב זה הוציאו החונטים את מוח הגויה בעזרת וו.
בתחילה חוררו את גולגולת הגויה, ומאוחר יותר משכו את מוחה דרך האף.
בתקופה זאת היה בשימוש הנטרון והשרף לייבוש הגויה.
בשנת 1935 נמצאה מומיה שנקראה האישה הצורחת.
בבדיקה שנעשה לאחרונה התגלה שהיא נחנטה בחומרי חניטה מיובאים ויקרים כמו ערער ולבונה.
דבר נוסף שהתגלה שידיה היו על מפשעתה, דבר שמעיד על כך שלא היה לה דם מלכותי
טכניקות שימור היו בשימוש תרבויות נוספות בעולם.
הסקיתים, האינקה ותרבויות נוספות של פרו, סקוטלנד, סין ומקסיקו נהגו לעיתים לחנוט את מתיהם.
בקברים הרבים שנמצאו ונחפרו בארץ ישראל עד היום, לא נמצאה אף מומיה.
התנ"ך מזכיר שני אישים, שהיו בעלי מעמד בכיר במצרים באמצע האלף השני לפני הספירה שגופם נחנט במותם, ועצמותיהם הועלו לארץ: יעקב ויוסף.
יעקב נקבר, אחרי 110 ימי אבל במצרים ומסע ארוך לארץ, במערת המכפלה בחברון:
עוד מספר המקרא על העלאת עצמות יוסף לארץ במהלך יציאת מצרים:
המקרא מספר שגופתו החנוטה של יוסף נקברה בשכם:
המצרים הרחיבו את תהליך החניטה גם לחיות קדושות כחתול, איביס (מגלן), שור ונץ, שנחנטו במספרים גדולים וכן בעלי חיים אחרים ובהם כלבים, קופים וצבאים.
חלק מבעלי החיים נחנטו על מנת שיהיו בני לוויה לבעליהם, חלקם להוספת קדושה לנקבר ומיעוטם על מנת שישמשו כמזון.
במקורות מתקופות קדומות מוזכרת ה'מומיה' כחומר מרפא נפוץ.
קיימות מספר תאוריות באשר למקורותיו של חומר זה, ביניהם שהיה זה חלקי גופת מת (חנוט) ממש.
מתיאור דרכי החניטה במצרים עולה כי נעשה שימוש בחומרים כגון: שעוות דבורים, חומרים ארומאטיים צמחיים ואספלט מים המלח.
אנליזה כימית שנעשתה למומיות מהתקופה ההלניסטית הוכיחו שימוש באספלט מים המלח.
המשותף לחומרים אלה הוא היותם בעלי תכונות טיהור, דחיית זיהום ואטימה, הנדרשות לחניטה.
נראה שתכונות אלה מסבירות את השימוש במומיה לריפוי, בעיקר לטיפול בפצעים ובשברים וכן להפגת כאבים.
מומו הוא ספר מאת מיכאל אנדה, שיצא לאור בגרמניה בשנת 1973. שמו המלא: "מומו, או הספור המוזר על גונבי זמן ועל הילדה שהחזירה לאנשים את הזמן הגנוב" .
מומו הוא שמה של גיבורת הסיפור לילדים, שמבעד לעלילתו משתקפת ביקורת על החברה המודרנית.
בעברית יצא הספר לאור בשנת 1983, בסדרת "מרגנית" של הוצאת "זמורה ביתן מודן", בתרגום מאת חנה טויכסלר.
הספר "מומו" מגולל את סיפורה של ילדה מאוד מיוחדת ואת סיפורם של יצורים הגונבים את הזמן מבני האדם.
לעיר גדולה מגיעה יום אחד ילדה לבדה.
אין לה הורים וקשה לשער את גילה, ושמה מומו.
תושבי העיר משכנים את הילדה באמפיתיאטרון הקטן של העיר, ודואגים לה, כל אחד לפי יכולתו.
מומו היוותה בהתחלה נטל על החברה.
עד מהרה מתגלה השפעתה המיוחדת של הילדה על הילדים האחרים בעיר, וגם על המבוגרים.
כולם חשים בחברתה נוח במיוחד לשוחח זה עם זה, לשחק ולדמיין.
יום אחד מגיע לעיר איש קטן בחליפה אפורה ומגבעת נוקשה, בידו מזוודה אפורה קטנה, ובפיו נעוץ דרך קבע סיגר קטן בעל ריח מוזר.
האיש הקטן מביא עמו צינה בכל אשר ילך.
אנשים קטנים כמוהו, זהים לו בדיוק במראה מגיעים אל העיר הגדולה ואל ערים אחרות, ולאחר הסבר קצר משכנעים את בני האדם שעליהם לחסוך בזמן.
משמעות החיסכון בזמן היא להפסיק לעשות דברים חסרי תועלת, כביכול, כמו לבקר חברה או לטפל בתוכי (כפי שאחד מהם מציע לפוסי הספר), ובמקומם לחסוך את הזמן ב"בנק הזמן", בניהולם של אותם אדונים אפורים, על מנת שיהיה מוכן לשימוש לעת זקנה.
אך הזמן שנמצא בבנק לא נחסך לאנשים לעת זקנה, אלא נגנב על ידי האדונים האפורים.
אולם את הילדה מומו לא מצליחים האדונים האפורים לשכנע לחסוך בזמן.
היא עושה דברים למען העשיה שבעניין, ולא מחפשת בהם תועלת.
העולם סביבה הולך ומשתנה, ולאנשים כבר אין זמן.
מומו, המבחינה בכך שידידיה הולכים ונעלמים במרוץ אחרי חיסכון בזמן, יוצאת במסע להחזרת הזמן האבוד לאנשים.
עידו ריקלין כתב מחזה לפי הסיפור, סל"ה - הסטודיו לאמנויות התיאטרון מיסודו של יורם לוינשטיין העלה בשנת 2012 הצגה לפי המחזה בבימויו של רפי ניב.
ההצגה הוצגה על ידי בימת הנוער סטודיו למשחק לילדים ונוער בכפר סבא והוד השרון בפסטיבל עכו.
מוֹמוֹס היה ליצן החצר של האולימפוס במיתולוגיה היוונית.
הוא נחשב גם כאל ההיתול, הלגלוג והביקורת.
כמו המוות והשינה, גם הוא בנה של ניקס, אלת הלילה.
הוא גורש מהאולימפוס על ידי זאוס עקב לשונו "המושחזת".
המילה מימיקה שפרושה - הבעות פנים מקורה במומוס, ומכאן גם המילה פנטומימה - משחק של תנועה והבעות פנים ללא מילים.
המושג מומוס מתאר שחקן פנטומימה, ליצן, חקיין, בדרן.
מומי לוי (נולד ב-25 באפריל 1968) הוא זמר סול, מפיק מוזיקלי, שדרן רדיו, שחקן ומדבב ישראלי.
לוי, יליד ותושב רחובות, השתתף בגיל 8 בפסטיבל שירי הילדים השביעי כשביצע את השיר "סיבה למסיבה" אותו ביצע במקור אלי גורנשטיין.
כחלק ממשפחת עטרי, התחנך לוי בבית מוזיקלי, וזכה לתמיכה רבה מהדודות המפורסמות יונה, שוש וגלי.
את שרותו הצבאי עשה לוי בלהקת הנח"ל עם יואב צפיר, שרון חזיז, תומר שרון ודנה ברגר.
עם שחרורו בשנת 1991 הופיע במסגרת צ.י.ל.ה.
(צוות יוצאי להקת הנח"ל) עם צפיר, חזיז, אילה אשרוב, ואחרים.
בין השנים 1992 ל-1995 השתתף לוי במופעים שונים ובתוכניות טלוויזיה רבות לצידו של טוביה צפיר ("הערב מחזבל", "האגף הסגור", "ברנשים וחתיכות").
במקביל החל לוי בטיפוח קריירת הסולו שלו כזמר R&B.
הוא יצר קשר עם מפיקים נחשבים בלונדון בה בילה חודשים ארוכים בלמעלה מ-30 גיחות.
לוי הוחתם בלייבל Latitude ועבד עם מפיקי רית'ם אנ' בלוז בכירים כמו ג'אזי בי, אשלי בידל ואחרים.
הוא סיים הקלטת אלבום בכורה באנגלית אך הלייבל בעל הזכויות על החומרים התמוטט והפרויקט נגנז.
בשנת 1995 החל לוי להגיש תוכניות רדיו שהוקדשו למוזיקה שחורה, ברשת ג' וב-88FM.
כשדרן ועורך התוכניות "שחור באוזן" ובעיקר "מוזיקה שחורה היום" ששודרה מדי יום ו' בין 8 ל-10 בערב.
ביולי 2007 התוכנית חזרה לאוויר בתחנת הרדיו רדיוס 100FM בימי חמישי בערב.
לוי היה הראשון (יחד עם תוכנית הרדיו "עסק שחור", אז עם קוואמי דה לה פוקס ולירון תאני) לייחד ברדיו המקומי את מוזיקת הראפ והרית'ם אנד בלוז.
הוא שידר רבים מלהיטי מפתח בז'אנר ואף הרבה להשמיע אמנים מקומיים חלוציים כסאבלימינל, כלא שש, ובויאקה.
במקביל החל לוי בשיתוף פעולה עם המוזיקאי גל אשר.
במקביל לשיתוף פעולה זה, לוי הלחין והיה שותף להפקה באלבום היחיד של Nona, הצמד של אשר ונועה תשבי, אלבום שזכה להצלחה רבה ולמעמד אלבום זהב.
עם פירוק נונה הקימו אשר ולוי את הצמד The Bridge, והקליטו אלבום רית'ם אנד בלוז בהולנד, עבור חברת סוני.
האלבום לא פורסם מעולם, אך גרסאות של כמה שירים מתוכו הגיעו בסופו של דבר לאלבום הסולו הראשון של לוי, כמו גם לאלבום הסולו של אייל שחר, יוצא היי פייב, אשר אותו הפיק אשר.
לאורך השנים השתתף לוי בדיבוב סרטים והקלטת ג'ינגלים.
בין השאר, הוא השתתף בדיבוב סדרות מצוירות רבות, ביניהם "כח וידאו", "האופנוברים ממאדים", "עומר", "פאוור ריינג'רס" ("מייטי מורפין" ו"זיאו") וכמו גם סרטי דיסני רבים וסדרות לערוץ הופ!.
לאורך השנים שיתף פעמים רבות פעולה עם במאית הדיבוב שפרירה זכאי, ושר את שירי הרקע, או היה חלק ממקהלת זמרים ברבים מדיבוביה.